Preato Capital AB – Julkinen ostotarjous

**Täydennys Preato Capital AB:n 14.6.2019 klo 17.35 julkistettuun pörssitiedotteeseen: Preato Capital AB pidättää itselleen oikeuden hankkia Yleiselektroniikka Oyj:n osakkeita julkisen ostotarjouksen ulkopuolella ja Wonderword Oy on sitoutunut myymään Yleiselektroniikka Oyj:n osakkeita Preato Capital AB:lle**

Preato Capital AB

17.6.2019 klo 18:30

TÄTÄ TIEDOTETTA EI SAA JULKAISTA TAI LEVITTÄÄ, KOKONAAN TAI OSITTAIN, SUORAAN TAI VÄLILLISESTI, YHDYSVALLOISSA, AUSTRALIASSA, KANADASSA, HONGKONGISSA, JAPANISSA, UUDESSA-SEELANNISSA, ETELÄ-AFRIKASSA TAI MISSÄÄN MUUSSA SELLAISESSA MAASSA, JOSSA SEN JULKAISEMINEN TAI LEVITTÄMINEN OLISI SOVELTUVAN SÄÄNTELYN VASTAISTA.

Preato Capital AB (”Preato Capital”) tiedotti 14.6.2019 hankkineensa omistukseensa 1 327 224 Yleiselektroniikka Oyj:n (”Yleiselektroniikka” tai ”Yhtiö”) osaketta hintaan 8,70 euroa osake. Tämän seurauksena Preato Capitalin omistusosuus Yleiselektroniikassa vastaa 51,79 prosenttia kaikista osakkeista ja äänimäärästä. Osakehankinnan seurauksena Preato Capitalille syntyi arvopaperimarkkinalain 11 luvun 19 §:n mukainen velvollisuus tehdä julkinen ostotarjous kaikista muista Yleiselektroniikan osakkeista ja osakkeisiin oikeuttavista arvopapereista (”Ostotarjous”).

Preato Capital täydentää edellä mainittua tiedotetta seuraavasti:

Preato Capital pidättää itsellään oikeuden hankkia Yleiselektroniikan osakkeita ennen tarjousajan alkamista, tarjousaikana ja/tai tarjousajan jälkeen julkisessa kaupankäynnissä Nasdaq Helsingissä tai muutoin.

Wonderword Oy, joka on tällä hetkellä Yleiselektroniikan toiseksi suurin omistaja, on sitoutunut myymään Preato Capitalille yhteensä 120 000 osaketta, mikä vastaa yhteensä 4,68 prosenttia Yhtiön osakkeista ja äänistä. Kauppa toteutetaan Nasdaq Helsingissä arviolta tänään hintaan 8,70 euroa osake. Tämän lisäksi Wonderword Oy on sitoutunut myymään loput omistamistaan Yleiselektroniikka Oyj:n osakkeista, 120 000 osaketta, Preato Capitalille kaupalla, joka toteutetaan arviolta viimeistään 5.7.2019. Kauppahinta tulee olemaan 8,70 euroa osakkeelta.

Helsinki, 17.6.2019

Preato Capital AB

Lisätietoja:

Simon Hallqvist, hallituksen puheenjohtaja, Preato Capital AB

puh +358 40 510 27 60

**Preato Capital lyhyesti**

Preato Capital on vuonna 2004 perustettu yksityisessä omistuksessa oleva sijoitusyhtiö. Preato Capital sijoittaa enemmistöihin pohjoismaalaisissa vakiintuneissa ja kannattavissa pienissä ja keskisuurissa yrityksissä, joilla on toimivaksi todistettu liiketoimintamalli ja hyvä kassavirta. Preato Capitalilla ei ole ennalta määriteltyä omistusaikaa sijoituksilleen eikä se hae aktiivisesti irtaantumisia, vaan kehittää omistuksessaan olevia yrityksiä aktiivisesti ja pitkäjänteisesti tiiviissä yhteistyössä kohdeyhtiöiden johdon kanssa. Preato Capitalilla on toimistot sekä Helsingissä että Tukholmassa.

**Yleiselektroniikka lyhyesti**

Yleiselektroniikka on suomalainen vuonna 1969 perustettu elektroniikka-alan yritys. Yhtiö on yksi Suomen merkittävimmistä komponentti- ja tuotantolaitetoimittajista vaativiin elektroniikka- ja tietoliikennekohteisiin. Yleiselektroniikan palveluksessa on yli 200 henkilöä, joista noin 50 Suomessa. Suomen lisäksi yhtiöllä on liiketoimintaa Baltian maissa ja Venäjällä. Yhtiön liikevaihto vuonna 2018 oli 57,2 milj. euroa. Yrityksen pääkonttori on Espoossa, minkä yhteydessä sijaitsee myös myymälä ja tuotevarasto. Yleiselektroniikka on ollut listattuna Helsingin pörssissä vuodesta 1988.

TÄTÄ TIEDOTETTA EI TULE TULKITA TARJOUKSEKSI MYYDÄ TAI TARJOUSPYYNNÖKSI OSTAA ARVOPAPEREITA TAI SIJOITUKSIA SELLAISESSA MAASSA, MISSÄ TARJOAMINEN, MYYNTI TAI TARJOUSPYYNTÖ OLISI LAINVASTAISTA ENNEN REKISTERÖINTIÄ TAI MUITA HYVÄKSYMISTOIMENPITEITÄ TÄLLAISEN MAAN SOVELTUVAN SÄÄNTELYN NOJALLA. MITÄÄN TOIMENPITEITÄ EI OLE TEHTY SITÄ TARKOITUSTA VARTEN, ETTÄ ARVOPAPEREIDEN TARJOAMINEN TAI TÄMÄN TIEDOTTEEN HALLUSSA PITÄMINEN TAI LEVITTÄMINEN OLISI SALLITTUA SELLAISESSA MAASSA, JOSSA TÄLLAISIA TOIMIA EDELLYTETÄÄN. HENKILÖT, JOIDEN HALTUUN TÄMÄ TIEDOTE TULEE, OVAT VELVOLLISIA SELVITTÄMÄÄN JA NOUDATTAMAAN TÄLLAISIA RAJOITUKSIA. TÄLLAISTEN RAJOITUSTEN NOUDATTAMATTA JÄTTÄMINEN VOI OLLA NÄIDEN MAIDEN ARVOPAPERILAINSÄÄDÄNNÖN VASTAISTA.